
Izjava udeleženca o zavestni in svobodni privolitvi za sodelovanje v raziskavi[footnoteRef:1] [1:  V jeziku razumljivem udeležencem oz. z obrazložitvijo, zakaj to ni mogoče v fazi vložitve vloge, in potrditev, da bodo zagotovljeni ustrezni prevodi. Na obrazcu uporabljeni izrazi, zapisani v moški slovnični obliki, so uporabljeni kot nevtralni in veljajo za oba spola.
] 


Spodaj podpisani ime in priimek udeleženca raziskave, rojen dne datum rojstva, podajam zavestno in svobodno privolitev za sodelovanje v raziskavi z naslovom naslov raziskave, projekt.
O RAZISKAVI
Raziskava z naslovom naslov raziskave, projekt bo potekala od datum pričetka do datum do na Inštitutu za kriminologijo (ali drugi RO, če IK izvaja le presojo), pod vodstvom ime in priimek odgovornega raziskovalca. 
Za doktorske naloge: Raziskavo v okviru doktorske naloge bo izvajal ime in priimek izvajalca raziskave – doktorskega študenta. 
Namen in cilj raziskave je kratek opis namena raziskave. Raziskava bo potekala kratek opis poteka raziskave. 
Raziskava je skladna z Evropskim kodeksom ravnanja za raziskovalno integriteto, ki ga je izdala ALLEA – Zveza evropskih akademij. 
Raziskava ima pridobljeno etično soglasje Komisije IK za etiko v raziskavah (KIKER), in sicer soglasje št. X.
Razumem, kakšen je namen, cilji in potek raziskave. V zvezi z raziskavo lahko kadarkoli zaprosim za dodatne informacije ime in priimek odgovornega raziskovalca, kontaktni podatki ki mi bo odgovoril na moja vprašanja.
Seznanjen sem, da bo moje sodelovanje v raziskavi zajemalo: naloge udeleženca.
Seznanjen sem, da bo poskrbljeno za mojo varnost. Udeležba v raziskavi zame ne predstavlja posebnih tveganj in tudi ne neposrednih prednosti ali koristi. 
Za raziskave, ki vključujejo nadomestilo: Za svojo udeležbo bom prejel nadomestilo navedba nadomestil.
Za raziskave, ki vključujejo neprijetnosti za udeleženca: Tekom raziskave lahko zame nastanejo naslednje neprijetnosti popis morebitnih neprijetnosti, ki se jih bo zmanjševalo z naslednjimi ukrepi: popis ukrepov za zmanjševanje neprijetnosti.
Pred podpisom te izjave sem bil:
· ustno in pisno seznanjen s potekom, namenom in cilji raziskave.
· seznanjen, katere moje osebne podatke se bo zbiralo in obdelovalo ter kakšne so moje pravice v zvezi s posredovanimi osebnimi podatki. Splošne informacije o varstvu osebnih podatkov na Inštitutu za kriminologijo lahko pridobim od ime in priimek odgovornega raziskovalca in od pooblaščene osebe za varstvo podatkov na IK ga. Tjaše Štamcar: tjasa.stamcar@inst-krim.si. 

UPRAVLJANJE Z OSEBNIMI PODATKI V RAZISKAVI
V raziskavi se bo zbiralo le tiste osebne podatke, ki so za raziskavo nujno potrebni. 
To so: popis osebnih podatkov. 
Osebni podatki bodo varno hranjeni in v najkrajšem možnem času uničeni. Skrbnik zbirke osebnih podatkov projekta je ime in priimek odgovornega raziskovalca. Identiteta udeležencev raziskave v nobenem primeru ne bo razkrita tretjim osebam.
Podatki, ki bodo od udeležencev pridobljeni tekom raziskave (raziskovalni podatki), bodo psevdonimizirani ali anonimizirani ali nič od tega (izbrati eno opcijo; »nič od tega« pojasniti). Raziskovalni podatki bodo hranjeni največ rok hrambe podatkov (tipsko: 10 let) po objavi rezultatov raziskave. Javno bodo predstavljeni le agregirani podatki z raziskave, ki ne bodo omogočali de-anonimizacije.
OPCIJA: Dovoljujem, da se moji podatki uporabijo v nadaljnje znanstveno-raziskovalne in pedagoške namene (pojasniti konkretno katere nadaljnje in koliko časa). 
Privolitev dajem prostovoljno in jo lahko kadarkoli prekličem, ne da bi moral preklic utemeljiti in ne da bi prenehanje sodelovanja v raziskavi name kakorkoli vplivalo. Preklic ima za posledico izbris podatkov ali vzorcev, ki so bili pridobljeni tekom raziskave, če je to mogoče (npr. ker anonimizacija še ni bila izvršena). Razumem, da po objavi izsledkov raziskave (v obliki znanstvenega članka, doktorske disertacije ali v drugi obliki objave) – predvidoma datum objave, izbris podatkov, pridobljenih tekom raziskave, ni več mogoč, ker posameznik iz podatkov tudi ni več določljiv. 
Za raziskave, ki vključujejo nadomestilo: V primeru prenehanja sodelovanja mi pripadajo vsa nadomestila za udeležbo do trenutka prenehanja sodelovanja.
S podpisom jamčim, da sem izjavo prebral in razumel ter da sem dobil priložnost za postavitev vprašanj v zvezi s to raziskavo. Obrazec podpisujem v navzočnosti raziskovalca.
V kraj, datum
______________________
	Podpis udeleženca raziskave 
	______________________
V primeru, da udeleženec ne more samostojno podati soglasja: Podpis skrbnika / pravnega zastopnika 
______________________
	Podpis raziskovalca ime in priimek odgovornega raziskovalca
______________________
Za doktorske naloge oz. če odgovorni raziskovalec ni hkrati izvajalec raziskave:	Podpis izvajalca raziskave ime in priimek izvajalca raziskave – doktorskega študenta

Izjava je sestavljena in se podpiše v dveh izvodih. En izvod se izroči udeležencu raziskave, drugi pa se hrani v arhivu raziskave na Inštitutu za kriminologijo. 


NAVODILA ZA PRIPRAVO SOGLASJA O ZAVESTNI IN SVOBODNI PRIVOLITVI ZA SODELOVANJE V RAZISKAVI
Z Izjavo udeleženca o zavestni in svobodni privolitvi za sodelovanje v raziskavi udeleženec raziskave potrjuje, da je seznanjen z vsemi ključnimi elementi raziskave ter raziskovalcu dovoli, da zbere potrebne podatke ter jih uporabi za izvedbo raziskave. Izjava ščiti tako udeleženca, saj lahko v primeru kršitev dogovora na podlagi tega dokumenta poda pritožbo oziroma ščiti svoje pravice, kot tudi raziskovalca, ki s soglasjem dokazuje, da so bili podatki zbrani s primernim soglasjem udeleženca, zato mora biti soglasje dokumentirano.
Obrazec vsebuje najpogostejše elemente raziskave. V kolikor raziskava zahteva drugačno ureditev, naj se besedilo obrazca ustrezno spremeni oz. se obrazec prilagodi značilnostim in potrebam udeleženca (npr. otroka, osebe z oviranostmi). Tak primer so obarvani deli besedila, ki popisujejo posebne primere, lahko pa se spreminjajo tudi drugi elementi, npr. opis morebitnih tveganj in koristi za udeležence, opis varstva osebnih podatkov, ipd. Ravno tako je treba izjavo v besedilu in po obliki po potrebi prilagoditi stopnji razumevanja ali jeziku, ki ga razumejo udeleženci raziskave. 
V prvem odstavku soglasja se navedejo osnovni podatki udeleženca:
· Ime in priimek ter rojstni datum udeleženca raziskave.
Udeležencu se poda osnovne podatke o raziskavi:
· Naslov raziskave in kontekst, v kolikor se raziskava opravlja v okviru drugega večjega projekta, financerja (npr. ARIS, EU projekt).
· Čas izvajanja raziskave. Vpiše se datum pričetka in zaključka raziskave.
· Kdo izvaja raziskavo. Potrebno je navesti, v kateri raziskovalni instituciji oz. na kateri članici Univerze (fakulteti, inštitutu) – če ne ne Inštitutu za kriminologijo - se izvaja raziskava in v kolikor je potrebno, naziv oddelka. Če se raziskava izvaja na več raziskovalnih institucijah oz. članicah Univerze, se navede tisto, ki raziskavo koordinira. Navede se ime odgovornega raziskovalca; to je raziskovalca, ki je odgovoren za zasnovo in nadzor nad raziskavo. Pri doktorskih nalogah je to mentor. Pri doktorskih nalogah je potrebno navesti tudi ime izvajalca raziskave (to je doktorski študent), ki je odgovoren za neposredno organizacijo in izvedbo raziskave.
· Namen in cilj raziskave. Opis naj bo razumljiv, kratek in jedrnat – v enem ali dveh stavkih (npr. namen raziskave je proučiti, kako sprememba šolske klime vpliva na stopnjo medvrstniškega nasilja v razredu).
· Kratek opis poteka raziskave. Gre za kratek, splošen, preprost in poljuden opis celotne raziskave, ki udeležencu poda osnovo za razumevanje raziskave kot celote.
· Opis metod in instrumentov raziskave. Pri standardnih metodah, instrumentih oz. pripomočkih, se vpiše ustrezno referenco. V kolikor je metodo oz. instrument razvil raziskovalec sam, naj se navede njegove lastnosti. Zapiše naj se, kdo bo uporabljal določene pripomočke ter navede usposobljenost za njihovo uporabo.
Pred podpisom izjave je potrebno udeležencu tudi ustno predstaviti namen, cilje in potek raziskave ter z odprtimi vprašanji preveriti njegovo razumevanje. V obrazcu je potrebno navesti kontakt, pri katerem bo udeleženec kadarkoli pridobil dodatne informacije. Praviloma je to odgovorni raziskovalec.

Udeležencu je potrebno v zvezi z njegovo udeležbo v raziskavi predstaviti:
· Kaj konkretno bo njegova naloga v raziskavi – kaj se od njega pričakuje oziroma kaj bo moral narediti oziroma kaj se bo pri njemu opazovalo. Opis naj poda odgovore na vprašanja: kaj, kdaj, kako, koliko časa. 
· Če se pričakuje, da bodo za udeleženca tekom raziskave nastale kakšne neprijetnosti (npr. utrujenost, dolgočasje, neprijetne zaznave in občutki), se to popiše in tudi navede morebitne ukrepe za zmanjšanje neprijetnosti (npr. odmori, sprostitvene dejavnosti). Podobno je potrebno navesti tudi morebitne prednosti in koristi oziroma – pomembno - njihovo odsotnost, da ni neutemeljenih pričakovanj.
· V kolikor bo udeleženec prejel nadomestilo za udeležbo (npr. povračilo potnih stroškov, bivanja, nadomestilo za izgubljeni dohodek), se navede, za kakšno nadomestilo gre in okvirno višino nadomestila (npr. cena vozovnice javnega prevoza od doma do laboratorija). Udeležencu pripada nadomestilo za njegovo sodelovanje tudi v primeru, da od sodelovanja odstopi, in sicer za njegovo sodelovanje od začetka do trenutka odstopa od raziskave. V izjemnih primerih tudi celotno nadomestilo (npr. ni neobičajno pri otrocih tudi če odstopijo od sodelovanja prejmejo darilo).
Varstvo osebnih podatkov: zbira se le tiste osebne podatke, ki so za izvedbo raziskave nujni. 
· Udeležencem je potrebno predstaviti, katere njihove osebne podatke se bo zbiralo, kako in kje se jih bo hranilo in kakšne so njihove pravice v zvezi s tem. Če se bo udeleženca
· snemalo (avdio, video, fotografiranje),
· citiralo (z imenom, s psevdonimom),
je to potrebno jasno navesti in natančno opredeliti. Za objavo posnetkov in citatov je  potrebno od udeleženca pridobiti eksplicitno privolitev. Enako za avdio, video, foto snemanje izrecno soglasje tudi za to.
· Načeloma je skrbnik zbirke osebnih podatkov odgovorni raziskovalec. V kolikor slednji za dostop do osebnih podatkov avtorizira in jih posreduje tudi tretjim osebam, je to potrebno jasno zapisati v izjavi, saj ima udeleženec pravico vedeti, kdo vse dostopa do njegovih osebnih podatkov. 
· Velikokrat se javno predstavlja le skupinske rezultate raziskave. Pri tem se lahko raziskovalne podatke zbira anonimno, ali se jih kasneje anonimizira ali psevdonimizira (v tem primeru je potrebno za šifrant psevdonimizacije poskrbeti za skladnost z določbami GDPR). Določiti pa je potrebno tudi rok, do katerega se bo raziskovalne podatke hranilo (npr. največ deset let po objavi rezultatov raziskave).
V zaključnem delu udeleženec potrdi, da izjavo popolnoma razume in k njej pristopa povsem prostovoljno ter da dovoljuje uporabo podatkov v znanstveno-raziskovalne in pedagoške namene.
Z vsakim udeležencem raziskave se podpiše dva izvoda izjave. En izvod se izroči udeležencu, drugi pa se hrani v arhivu raziskave v prostorih Inštituta za kriminologijo. Izjeme od pisne privolitve so možne v izjemnih primerih, a mora biti podaja soglasja vseeno drugače dokumentirana (npr. avdio posnetek, priče).
Na izjavi se navede kraj in datum izjave. Izjava mora biti podana pred vključitvijo udeleženca v raziskavo. Udeleženec podpiše izjavo v navzočnosti raziskovalca, ki istočasno tudi sam podpiše izjavo. 
Izjavo podpišejo:
· udeleženec ali
· skrbnik / zakoniti zastopnik udeleženca (v kolikor udeleženec sam ne more podati soglasja, npr. mladoletne osebe, osebe z motnjami v duševnem razvoju, starostniki) ali,
· udeleženec in skrbnik / zakoniti zastopnik udeleženca (v primeru mladostnikov med 15. in 18. letom starosti);
· odgovorni raziskovalec (oziroma mentor in somentor pri študentski raziskavi),
· izvajalec raziskave (v kolikor to ni odgovorni raziskovalec, npr. študent).

